  Наталья Тетерина Глазкарлэн тӧроезлэсь ужъёссэ азьвыл кар администрацилэн кивалтӥсезлэн нырысетӥ воштӥсез Ирина Обухова быдэсъялоз. Олег Бекмеметьев Ижкарлы кивалтӥсе быръемен валче Глазкарлэн тӧроезлэсь ужоскетъёссэ дырызлэсь вазь кельтӥз, ивортэ Глазкар администрацилэн пресс-службаез. Удмуртилэн уйпал шоркарезлэн уставезъя, тӧролэсь ужзэ огдырлы быдэсъялоз Глазкар администрацилэн кивалтӥсезлэн нырысетӥ нырысетӥ воштӥсез кивалтоз. 18-тӥ коньывуонэ Глазкарлэн Кар Думаяз Бекмеметьев Олег Николаевичлэн, «Глазкар» муниципал кылдытэтлэн тӧроезлэн, гожтэм куриськонэз пусъемын. Тӧролэн ас мылкыдызъя интыужысьтыз кошконэз сярысь гожтэм куриськон вуэм бере, солэн ужоскетъёсыз дугдытӥсько. Соин валче Тӧролэн ужоскетъёсыз Глазкар администрацилэн тӧроезлэн нырысетӥ воштӥсезлы Обухова Ирина Алексеевналы выжо Игорь Волков, Глазкар думаезлэн кивалтӥсез.Тодэ вайытом, Ижкар тӧролэн интыез понна вожвылъяськонлэн финалаз Олег Бекмеметьев Сарапуллэн администрациезлэн кивалтӥсезлэн мерлыко ужпумъёсъя воштӥсеныз Виктор Шестаковен ӵошатскиз. Глазкарлэн азьвыл тӧроез понна Кар Думаысь депутатъёс 37 куара сётӥзы, Виктор Шестаков понна 1 адями гинэ дурбасьтӥз. Удмуртилэн шоркарезлэн тӧроез интыын Олег Бекмеметьев 19-тӥ коньывуонысен ужаны кутскоз.  Тегъёс: Политика Удмуртия Глазкар кивалтӥсьёс  